《读石斋先生送苏内翰伯诚诗欲和不能别赋古体一章为赠》
明代·张吉

沧江雨初歇，霁我西归艇。醉把石翁诗，长吟觉心醒。

起看西樵月，光与秋空迥。忽听鸾鹤声，飞缘彩云影。

望之不可见，倚棹空引领。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。